Ir-Regolament tal-kummissjoni (KEE) Nru 2561/85
tal-11 ta' Settembru 1985
li jemenda r-Regolament (KEE) Nru 2670/81 li jistabbilixxi regoli dettaljati ta' implimentazzjoni dwar il-produzzjoni ta' zokkor li teċċedi l-kwota
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1785/81 tat-30 ta' Ġunju 1981 fuq l-organizzazzjoni komuni tas-suq taz-zokkor [1], kif emendat l-aħħar bir-Regolament (KEE) Nru 1482/85 [2], u b'mod partikolari Artikolu 26(3) tiegħu,
Billi, Artikolu 26(1) tar-Regolament (KEE) Nru 1785/81 jipprovdi b'mod partikolari li zokkor Ċ għandu jiġi esportat fl-istat naturali; billi t-tieni subparagrafu ta' Artikolu 2(2) tar-Regolament tal-Kummissjoni (KEE) Nru 2670/81 [3], kif emendat bir-Regolament KEE) Nru 1760/84 [4], jippermetti sostituzzjoni b'zokkor ieħor abjad jew mhux maħdum fl-istat naturali ta' zokkor Ċ biex jiġi esportat għal ħlas ta' ammont b'rata waħda mill-produttur biex jikkompensa għal xi tibdil li jirriżulta minn din is-sostituzzjoni; billi s-sitwazzjoni ta' provvista tar-raffineriji ta' zokkor mhux maħdum fil-Komunità, b'mod partikolari fir-rigward ta' l-adeżjoni li riesqa tal-Portugall u tal-forniment partikulari tiegħu ta' zokkor mhux maħdum, tirrikjiedi limitazzjioni ta' l-abilità li jiġi sostitwit iz-zokkor Ċ għall-esportazzjoni għal zokkor abjad biss;
Billi l-miżuri li hemm provduti f'dan ir-Regolament huma konformi ma’ l-opinjoni tal-Kumitat ta' Ġestjoni taz-Zokkor,
ADOTTAT DAN IR-REGOLAMENT:
Artikolu 1
Fl-ewwel sentenza tat-tieni subparagrafu ta' Artikolu 2(2) tar-Regolament (KEE) Nru 2670/81 it-termini "jew mhux maħdum" huma mħassra.
Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-11 ta'Settembru 1985.